Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 108/14/7707	Prešov, 5.12.2014
EEČ : 2-58-1-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že ako osoba oprávnená konať a zároveň zodpovedná za konanie podnikateľského subjektu : XXXXX - ULI, s miestom podnikania: 08301 XXXXX, XXXXX, IČO:43125522, na mieste príslušný XXXXX XXXXX podal dňa 25.01.2008 daňové priznanie k dani z pridanej hodnoty za 4. štvrťrok 2007, v ktorom priznal vlastnú daňovú povinnosť vo výške 71.439,- Sk (2.371.34 Eur), z ktorej neuhradil Daňovému úrad XXXXX sumu 818,59 Eur, hoci na jej úhradu mal dostatok finančných prostriedkov. Dňa 25.04.2008 podal daňové priznanie k dani z pridanej hodnoty za 1. štvrťrok 2008 v ktorom priznal vlastnú daňovú povinnosť vo výške 32.284,- Sk (1.071,63 Eur), ktorú neuhradil Daňovému úradu XXXXX, hoci na jej úhradu mal dostatok finančných prostriedkov. Dňa 06.05.2008 podal dodatočné daňové priznanie k dani z pridanej hodnoty za 4. štvrťrok 2007, v ktorom priznal vlastnú daňovú povinnosť vo výške 1.520,51 Eur, ktorú neuhradil Daňovému úrad XXXXX, hoci na jej úhradu mal dostatok finančných prostriedkov. Dňa 25.07.2008 podal daňové priznanie k dani z pridanej hodnoty za 2. štvrťrok  2008, v ktorom priznal vlastnú daňovú povinnosť vo výške 14.326,- Sk (475,54 Eur), z ktorej neuhradil Daňovému úradu XXXXX sumu 475,53 Eur, hoci na jej úhradu mal dostatok finančných prostriedkov. Dňa 27.10.2008 podal daňové priznanie k dani z pridanej hodnoty za 3. štvrťrok 2008, v ktorom priznal vlastnú daňovú povinnosť vo výške 28.601,- Sk (949,38 Eur), z ktorej neuhradil Daňovému úradu XXXXX sumu 949,37 Eur, pričom na jej úhradu mal k dispozícii finančné prostriedky vo výške 232,76 Eur. Dňa 25.07.2011 podal daňové priznanie k dani z pridanej hodnoty za 2. štvrťrok 2011, v ktorom priznal vlastnú daňovú povinnosť vo výške 1.094,67 Eur, ktorú neuhradil Daňovému úradu XXXXX, pričom na jej úhradu mal k dispozícii finančné prostriedky vo výške 888,01 Eur. Dňa 25.10.2013 podal daňové priznanie k dani z pridanej hodnoty za 3. štvrťrok 2013, v ktorom priznal vlastnú daňovú povinnosť vo výške 2.208,68 Eur, z ktorej neuhradil Daňovému úradu XXXXX sumu 1.508,68 Eur, pričom na jej úhradu mal k dispozícii finančné prostriedky vo výške 755,88 Eur, pričom takto podanými daňovými priznaniami priznal za vyššie uvedené obdobia daňovú povinnosť vo výške 9.691,75 Eur, z ktorej neuhradil Daňovému úradu XXXXX doposiaľ sumu 7.438,98 eur, pričom na jej úhradu mal k dispozícii finančné prostriedky vo výške 5.762,91 Eur

lebo zanikla trestnosť činu

Odôvodnenie:

	Vyšetrovateľ Okresného riaditeľstva PZ, Odboru kriminálnej polície  XXXXX uznesením sp. zn. ČVS:ORP-20/3-VYS-PO-2014 zo dňa 13.06.2014 podľa § 206 ods. 1  Trestného poriadku vzniesol obvinenie  XXXXX   pre prečin nezaplatenia dane a poistného podľa § 278 ods. 1 Trestného zákona na tom skutkovom základe, ako je uvedený vo výrokovej časti tohto uznesenia.

	Dňa 25.11.2014 podal na tunajšiu prokuratúru vyšetrovateľ Okresného riaditeľstva PZ, Odboru kriminálnej polície XXXXX návrh na zastavenie trestného stíhania z dôvodu zániku trestnosti trestného činu, pretože obvinený s poukazom na ustanovenie § 86 ods. 1 písm. e/ Trestného zákona, najneskôr v nasledujúci deň po dni, keď sa po skončení vyšetrovania mohol oboznámiť s jeho výsledkami, dodatočne zaplatil splatnú daň.

	Preskúmaním predmetného návrhu, kompletného vyšetrovacieho spisu na vec sa vzťahujúceho, ako aj dodatočným overením, či splatná daň bola skutočne dodatočne zaplatená Daňovému úradu XXXXX, som zistil, že sú splnené všetky zákonné podmienky na uplatnenie postupu podľa § 215 ods. 1 písm. h/ Trestného poriadku.

	Z výpovede splnomocneného zástupcu na č.l. 27-29 vyšetrovacieho spisu (XXXXX - XXXXX XXXXX) vyplynulo, že za obdobie, pre ktoré bolo obvinenému vznesené obvinenie, obvinený v celom rozsahu dodatočne uhradil celú dlžnú splatnú daň a preto nežiada náhradu škody.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 ods. 1 písm. e/ Trestného zákona trestnosť činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené, najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Z vyšetrovacieho spisu je zrejmé, že k preštudovaniu spisu došlo dňa 10.11.2014 a obvinený zaplatil zvyšnú časť splatnej dane do 22.10.2014.
	 
	S poukazom na vyššie uvedené skutočnosti, som preto rozhodol tak, ako je to obsiahnuté  vo výrokovej časti tohto uznesenia a trestné stíhanie vedené proti obvinenému som podľa § 215 ods. 1 písm. h/ Trestného poriadku, zastavil.

	Týmto uznesením nie sú dotknuté práva poškodeného na náhradu škody, ktoré si môže uplatniť v občiansko-súdnom konaní.

									  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Čerevka
prokurátor